**35 de expozanți și peste 230 de vinuri premium la cea de-a treia ediție**

**ReVino Bucharest Wine Fair**

Comunicat de presă

București, 11 mai 2018 – În perioada 12-14 mai are loc salonul de vinuri și turism viticol [Revino Bucharest Wine Fair,](http://www.winefair.revino.ro/index.html) eveniment organizat de CrameRomania.ro si ReVino.ro și aflat la a treia ediție. Astfel, cei 35 expozanți așteaptă pasionații de vinuri și persoanele care vor să îl descopere într-un cadru elegant și primitor la Hotel Novotel, în centrul Bucureștiului.

“Suntem la a treia ediție a salonului de vinuri Revino prin intermediul căruia ne-am propus să promovăm turismul viticol de la noi din țară și vinurile de calitate, dar consumate în mod responsabil.” spune Alina Iancu, managing director CrameRomania.ro și ReVino.ro. “Românii sunt din ce în ce mai interesați de vizitarea cramelor de la noi din țară, dar și descoperirea vinurilor potrivite pentru momentele de consum se află printre lucrurile de interes pentru ei. Iar noi adunăm în același loc proprietarii de crame, viticultorii, reprezentanții HoReCa și pasionații astfel încât informațiile să fie furnizate direct de sursă.”

Anul acesta ReVino Bucharest Wine Fair aduce în fața publicului peste 230 de vinuri premium, (unele lansate în premieră la eveniment), 35 de expozanți, crame mici și mijlocii din România, dar și importatori, un birou de turism viticol, masterclass-uri interactive și o zi dedicată specialiștilor din industria ospitalității.

“Am ales să dedicăm zilele de sâmbătă și dumincă publicului larg, iar ziua de luni reprezentanților HoReCa. Astfel, aceștia vor putea avea discuții directe cu proprietarii de crame și vor degusta cele mai noi și mai potrivite vinuri pentru afacerile lor.” continuă Alina Iancu.

Pentru o bună organizare, fiecare vizitator va primi la intrare câte un pahar pentru degustare împreună broșura evenimentului. La final vinurile preferate pot fi achiziționare de la magazinul specializat amenajat la parterul hotelului Novotel.

Fiecare cramă va prezenta câte 7 vinuri premium, iar datorită faptul că acestea sunt din toate zonele țării, cei prezenți la eveniment îți vor putea face o imagine completă asupra a ceea ce înseamnă vinurile românești contemporane de calitate. Pe lângă acestea, vor fi prezenți și doi importatori cu vinuri internaționale din țări precum Franța, Italia sau Spania, dar și din Lumea Nouă.

Pe lângă degustările din cadrul salonului, vizitatorii vor putea lua parte la masterclass-uri interactive susținute de opt enologi. Acestea sunt un prilej excelent pentru cei interesați să acumuleze cunoștințe noi despre vinuri și să afle direct de la surse informații relevante despre soiuri, tehnici de vinificare și amprente personale.

##

**Program pasionați de vinuri și persoane care vor să îl descopere**

Sâmbătă, 12 mai, 12:00 – 20:00

Duminică, 13 mai, 12:00 – 20:00

**HoReCa și Turism (intrare doar pe bază de invitație gratuită)**

Luni, 14 mai, 12:00 – 17:00

**Biletele se pot cumpara online sau la intrare.**

[#ReVino2018](https://www.facebook.com/hashtag/revino2018?source=feed_text) [#ReVinoWineFair](https://www.facebook.com/hashtag/revinowinefair?source=feed_text) [#ReVinoBucharestWineFair](https://www.facebook.com/hashtag/revinobucharestwinefair?source=feed_text) #ReVinoSociety

**Contact**

Alina Iancu

0743862874

salut@revino.ro

[Sfârșit]